पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत जिला प्रशासन ने सब्जी और फलों के अधिकतम रेट निर्धारित किए हैं। ग्राहक माल की क्वालिटी के अनुसार मोल-भाव भी कर सकता है, लेकिन व्यापारी निर्धारित अधिकतम रेट से अधिक नहीं वसूल सकता। निर्धारित रेट से अधिक वसूलने पर शिकायत नंबर जारी किया गया है। जिसपर ग्राहक शिकायत दर्ज करा सकता है। शिकायत के बाद संबंधित व्यापारी पर कड़ी कार्रवाई की जाएगी।
कोरोना महामारी को देखते हुए फिर से लॉकडाउन का दौर शुरू हो गया है। लॉकडाउन के साथ खाने-पीने के सामानों की कालाबाजारी भी शुरू हो चुकी है। हर परिवार की जरूरत को देखते हुए पानीपत जिला प्रशासन ने सब्जी और फलों के दाम निर्धारित किए हैं।
मार्केट कमेटी सचिव नरेश कुमार मान ने बताया कि कई स्थानों से सब्जी और फलों के दाम अधिक वसूलने की शिकायत मिल रही थी। जिसके बाद प्रशासन ने सब्जी और फलों के दाम निर्धारित किए हैं। कोई भी सब्जी और फल विक्रेता निर्धारित अधिकतम दाम से ज्यादा वसूलता है तो ग्राहक 0180-2664496 पर कॉल करके शिकायत दर्ज करा सकते हैं।
ये हैं सब्जी और फलों के निर्धारित दाम
सब्जी व फल अधिकतम दाम आलू 20 रुपए प्रति किलो प्याज 30 रुपए प्रति किलो करेला 35 रुपए प्रति किलो टमाटर 15 रुपए प्रति किलो घीया 20 रुपए प्रति किलो गोभी 20 रुपए प्रति किलो लहसून 80 रुपए प्रति किलो हरी मिर्च 35 रुपए प्रति किलो कद्दू 25 रुपए प्रति किलो मटर 65 रुपए प्रति किलो भिंडी 45 रुपए प्रति किलो अदरक 70 रुपए प्रति किलो खीरा 15 रुपए प्रति किलो बैंगन 15 रुपए प्रति किलो सेब 180 रुपए प्रति किलो संतरा 90 रुपए प्रति किलो केला 60 रुपए प्रति दर्जन पपीता 50 रुपए प्रति किलो आम 65 रुपए प्रति किलो मौसमी 50 रुपए प्रति किलो तरबूज 20 रुपए प्रति किलो खरबूजा 30 रुपए प्रति किलो
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn